राजधानी काठमाडौँको हनुमानढोका दरवार परिसरको गद्दीबैठक सामुन्ने पश्चिमतिर चौबाटोमा रहेको तीन तल्ले विशाल भवन नै काष्ठमण्डप हो । यसलाई स्थानीय भाषामा 'मरुसतः' वा 'मरुसत्तल' भनिन्छ तर 'मरु' मण्डपको अपभ्रंश मात्र हो । २१ मिटर चौडा र १९ मिटर अग्लो यस वास्तुको मौलिकता होममण्डप हो । त्यही होममण्डपलाई काठको अधिक प्रयोगले स्थायी बनाएपछि काष्ठमण्डपका रूपमा प्रख्यात भएको बुझ्न सकिन्छ ।
